OzLabs/hebrew-wiki-articles huggingface dataset:
דניאל מושקוביץ

דניאל (יז'י) מושקוביץ (בפולנית: Daniel Moszkowicz; 1905 - אוגוסט 1943) היה סמל יהודי בצבא הפולני ופעיל קומוניסטי. מראשי הארגון האנטי פשיסטי בגטו ביאליסטוק, סגנו של מרדכי טננבוים. מושקוביץ לקח חלק מרכזי במרידה בגטו כנגד הגרמנים. לאחר דיכוי המרידה התאבד יחד עם טננבוים.

== ראשית חייו ==
דניאל מושקוביץ נולד בוורשה בשנת 1905. הוא שירת בצבא הפולני בדרגת סמל באגף האספקה. בזמן שירותו הצבאי עסק גם בפעילות קומוניסטית לא חוקית. בשנת 1931 ארגן את בריחתם של מנהיגים קומוניסטיים פולנים, ששהו באותה העת כאסירים בבית החולים בכלא פולני. מושקוביץ נתפס, נאסר ונשלח למחנה הריכוז הפולני ברזה קרטוסקה, שם עונה תקופה ממושכת עד שהשתחרר מהכלא, חולה במחלת השחפת.<ref></ref>

==בגטו ביאליסטוק==
בשנת 1939, עם כיבוש פולין על ידי גרמניה הנאצית, הועבר מושקוביץ לגטו ביאליסטוק. על אף מחלתו, בסוף שנת 1941 הצטרף לוועד ההנהלה של הארגון הצבאי האנטי-פשיסטי בגטו בעזרתו של העסקן הקומוניסטי הפולני, אנטוני יעקבובסקי, שהצליח לחדור לתוך הגטו. בתחילת פעילותו, סייע הארגון האנטי פשיסטי לשבויים סובייטים, ובמרוצת הזמן הורחבה תוכנית הפעולה של הארגון במטרה להקים קבוצות פרטיזנים ולהקים רשת תאי התנגדות בתוך הגטו ומחוצה לו.<ref></ref>

===תכנון המרד===
בפברואר 1943 התרחשה האקציה הראשונה בגטו. מרדכי (תמרוף) טננבוים, שפיקד על התנועות החלוציות, הסיק כי יהיו עוד אקציות ולכן ניצל את הרגיעה היחסית לשם הכנת המרד בו ייקחו חלק הארגון האנטי-פשיסטי והארגונים הציוניים.<ref></ref> בחודש יולי 1943 נפוצה בגטו שמועה שהגרמנים מתכוונים לחסל בקרוב את אחד מבין שני הגטאות הגדולים שנשארו בפולין, לודז' וביאליסטוק, וכי לביאליסטוק עומדת להגיע ועדה חשובה שתכריע את גורל הגטו. בסוף יולי 1943, הארגון האנטי פשיסטי והמחנה הציוני דנו בשיתוף פעולה פוליטי צבאי. הוחלט כי מושקוביץ, יחד עם שלושה חברים נוספים, י. קאווה, ש. יעקובוביץ ול. מנדלבליט, ינהלו את המשא ומתן עם הגוש הציוני. עוד הוחלט כי מושקוביץ ימונה למפקד ההגנה של הגוש הקומוניסטי בתחום הגטו. <ref></ref><ref></ref>

הארגון האנטי פשיסטי הציע שיתוף פעולה אך ורק אם הם ילחמו גם בגזרה הפרטיזנית. על אף הסתייגויות הגוש הציוני, קיבל טננבויים את ההצעה. מושקוביץ לא קיבל את עמדת הארגון האנטי פשיסטי והאמין שיש לבצע פעולות נקם רק בתוך הגטו. בין הארגונים הוחלט כי טננבויים, כמייצג הגוש הציוני, יהיה יושב הראש ומפקד הארגון המאוחד ומושקוביץ, כמי שייצג את הגוש הקומוניסטי האנטי פשיסטי, יהיה סגנו וממלא מקומו.<ref></ref>

בלילה שבין 15 ל-16 באוגוסט 1943, בשעה שתיים אחרי חצות, הוקף הגטו בחיילים גרמנים לקראת פינוי וחיסול הסופי של גטו ביאליסטוק. כשהתברר למורדים שהגרמנים מתכוונים לחסל את הם החלו בהכנות למרד. טננבוים ומושקוביץ ועוד מספר פעילים, קראו ליושבי הגטו להצטרף למרד. אך לא הייתה היענות מצדם.<ref></ref>

בזמן המרד מושקוביץ' וטננבוים נותרו במטה. קיימות שתי גרסאות בנוגע לשעותיהם האחרונות. הם פינו את היהודים ששרדו לבית החולים וחזרו לעמדותיהם שבמטה, שם גרמנים הקיפו אותם, והם שמו קץ לחייהם. לפי גרסה אחרת, שמו קץ לחייהם בבניין בית החולים עצמו לאחר פינוי היהודים הפצועים. שאר לוחמי המרד ושאר יושבי הגטו נשלחו למחנה ההשמדה טרבלינקה ורק מספר קטן של לוחמים הצליח לחדור ליערות, שם המשיכו בלחימה בשורות הפרטיזנים.<ref></ref>

== הערות שוליים ==

קטגוריה:פרטיזנים יהודים מפולין
קטגוריה:יהודים בשואה: פולין
קטגוריה:אסירים בגטו ביאליסטוק
קטגוריה:מרד גטו ביאליסטוק
קטגוריה:פולנים שנולדו ב-1905
קטגוריה:פולנים שנפטרו ב-1943
שמעון דטנר

שמעון דטנר (2 בפברואר 1902–1989) היה ניצול שואה והיסטוריון יהודי פולני.

==קורות חיים==
דטנר נולד בקרקוב שבפולין. לפני פרוץ מלחמת העולם השנייה התגורר עם משפחתו בעיר ביאליסטוק, לימד כמורה לחינוך גופני בחטיבה היהודית בגימנסיה העברית בביאליסטוק, והיה בעל תואר ד"ר.<ref></ref>

== בפרוץ המלחמה ==
במהלך הכיבוש הגרמני על ביאליסטוק, שהתחיל ב-26 ביוני 1941, דטנר נכלא בגטו המקומי, יחד עם אשתו ושתי בנותיו, וגר איתן שם במשך שנתיים. ביוני 1943 הוא הצליח לברוח ליער שם הוא נלחם כפרטיזן. המשפחה שלו נשארה מאחור ונרצחה על ידי הגרמנים לפני שהספיק לחזור אליהם. דטנר היה חבר בארגון המחתרתי של "יודיטה" (יהודית נובוגרודסקי), ותפקד כראש חבורת לוחמים.

לדטנר היה קשה לשרוד לאחר הבריחה מהגטו, הוא סיפר שאת החורף של 1943/1944 דטנר שרד רק הודות למשפחות של חוות בכפר שסיפקו לו ולפרטיזנים החברים שלו אוכל ולפעמים מקלט. באוגוסט 1944 דטנר חזר לביאליסטוק, והתחיל לנסות ולשקם את הקהילה היהודית בעיר. בנובמבר 1944, דטנר הפך ליושב ראש הקהילה היהודית בביאליסטוק. בתור חבר באגודה להיסטוריה יהודית בקהילה, הוא השתתף באיסוף של חומרי מקור, הקלטות של עדויות וגם שלח עדויות של עצמו.

בתום המלחמה הוא שהה בישראל תקופה קצרה, ושב לפולין ושם התמנה לפרופסור באקדמיה הפולנית הלאומית. הוא נפטר ב-1989 ונקבר בבית הקברות היהודי בוורשה.<ref name=":0"></ref>

== המשימה האישית שלו ==
דטנר הפך להיסטוריון של יהדות ביאליסטוק בזמן השואה כי האמין שמה שקרה לו ליהודים ברחבי העולם היה מקרה ייחודי וחד פעמי.

דטנר ידע שמתוך 50,000 יהודי ביאליסטוק רק בסביבות 100 שרדו את השואה. השורדים עדיין מצאו את עצמם במצב מסכן חיים, כשאלימות אנטישמית המשיכה גם אחרי השחרור. למרות התנאים הלא מאפשרים, הם לקחו על עצמם את המשימה המכבידה לכתוב ולפרסם מכתבים היסטוריים ומסמכים קשורים אל השואה, ודטנר לקח על עצמו כמשימה אישית לאסוף את כל המכתבים ההיסטוריים.
בתום המלחמה דטנר התמסר לחקר תקופת השואה וכתב מספר ספרים בנושא זה, בעיקר בפולנית וביידיש.<ref name=":0" /><ref></ref>

== קישורים חיצוניים ==

== הערות שוליים ==

קטגוריה:פרטיזנים יהודים מפולין
קטגוריה:ניצולי השואה: פולין
קטגוריה:היסטוריונים יהודים פולנים
קטגוריה:ביאליסטוק: אישים
קטגוריה:פולנים שנולדו ב-1902
קטגוריה:פולנים שנפטרו ב-1989
הנביא (ג'ובראן ח'ליל ג'ובראן)

עבדול בהאא', מנהיג הדת הבהאית, מאת ג'ובראן ח'ליל ג'ובראן]]
הנביא (באנגלית: The Prophet) הוא ספר שירה הבנוי מ-26 משלים שנכתב על ידי הסופר הלבנוני-אמריקאי ג'ובראן ח'ליל ג'ובראן. הספר פורסם לראשונה בשנת 1923, ותורגם ליותר ממאה שפות, כולל עברית. ספר זה הוא המוכר ביותר מספריו של ג'ובראן, ונחשב לאחד מרבי-המכר המצליחים ביותר עד ימינו.

== תקציר העלילה ==
הנביא אל-מוסטפא (פירושו בערבית הוא "הנבחר") חי בעיר אורפליז (Orphalese) במשך 12 שנה, וכעת ממתין לספינה שתשיב אותו לביתו. אך לפני שיוצא הוא למסעו, ניגשים אליו תושבי העיר ומבקשים שיחלוק עמם את חכמתו על אודות החיים וטבע האדם.

הספר מחולק לפרקים כך שכל פרק עוסק בנושא אחר: אהבה, נישואין, ילדים, נתינה, אכילה ושתייה, עבודה, שמחה ועצב, בתים, בגדים, קנייה ומכירה, פשע ועונש, חוקים, חופש, סיבה ותשוקה, כאב, מודעות עצמית, הוראה, ידידות, דיבור, זמן, טוב ורע, תפילה, עונג, יופי, דת ומוות.<ref></ref>

==מקורות השראה לכתיבת הספר==
אף על פי שג'ובראן היה בן העדה המרונית, הוא הושפע גם מהאסלאם ולא רק מהנצרות, במיוחד מהמיסטיקה הסופית המוסלמית. כשהוא מודע להיסטוריה המדממת של לבנון, על מאבקי הסיעות ההרסניים שהתחוללו בארצו, התחזקה אמונתו באחדות הבסיסית של כל הדתות, כאשר הוריו שימשו לו כדוגמה אישית בהכנסת אורחים ואנשים מכל הדתות, אל פתח ביתם. חיבורים, קשרים והקבלות נעשו גם בין יצירתו זו של ג'ובראן ליצירתו של ויליאם בלייק, כמו גם לרעיונותיהם התאולוגיים של וולט ויטמן וראלף וולדו אמרסון, כמו גלגול הנשמות ונשמת העל. מקורות השראה כלליים יותר לכתיבת הספר הם אמנות ערבית ואיסלאמית, קלאסיציזם ורומנטיציזם אירופאי (לדוגמה: לאונרדו דה וינצ'י, ויליאם בלייק ואוגוסט רודן), התנועה הפרה-רפאליטית והסימבוליזם והסוריאליזם המודרניים.

לג'ובראן היו מספר קשרים חזקים לדת הבהאית, אשר התחילו בסביבות שנת 1912. אחת מידידותיו של ג'ובראן, ג'ולייט תומפסון, ציירת אשר הייתה בעצמה בהאית באמונתה, העידה על מספר אנקדוטות המתייחסות לקשר של ג'ובראן אל הדת הבהאית. היא נזכרה שג'ובראן פגש בעבדוּל בהאא', מנהיגה של הדת הבהאית, במהלך מסעותיו של האחרון אל המערב, כדי להטיף ולצרף מאמינים חדשים אל חיק הדת. במהלך אפריל 1912, באי מנהטן, נפגש ג'ובראן עם עבדוּל בהאא' באופן אישי, כדי לצייר את ציור הדיוקן שלו . מאוחר יותר ג'ובראן סיפר לתומפסון שהוא לא היה מסוגל לישון, לילה לפני פגישתו עם בהאא'. כמו כן אמר ג'ובראן שבעבדוּל בהאא' הוא . ב-1928, לאחר מותו של עבדוּל בהאא', במהלך צפייה בסרט דוקומנטרי עליו, ג'ובראן עלה לבמה כדי לדבר והכריז בדמעות על מעלתו הרוחנית הגבוהה של עבדוּל בהאא' ועזב את האירוע כשהוא עדיין בוכה.

== ספרי המשך ==
הספר השני בסדרה, גן הנביא, מתאר את שובו של אל-מוסטפא לבית הוריו, שם הוא פוגש בתשעת תלמידיו ומשוחח עמם על אודות יחס האדם לטבע.<ref></ref> הספר פורסם בשנת 1933 לאחר מותו של ג'ובראן. את התרגום העברי כתב אהרון בר, עם איורים מאת עדית פאנק.

לספר השלישי והאחרון בסדרה, מות הנביא, נכתב משפט אחד בלבד<ref></ref>:

==קישורים חיצוניים==

*[https://www.israelhayom.co.il/article/667469 המנורה של ח'ליל ג'ובראן - כתבה בעיתון ישראל היום על ג'ובראן ח'ליל ג'ובראן, מאת שגריר ישראל במצרים לשעבר, יצחק לבנון, יליד ביירות]
* 

== הערות שוליים ==

קטגוריה:ספרי 1923
קטגוריה:ספרים שעובדו לסרטים
שמואל גוטמן-לנדאו

שער בגדר העץ של [[גטו קישינב]]
שמואל גוטמן-לנדאו (ברוסית: Товий-Гутман Самуилович Ландо; 1877 או 1878 - 21 במאי 1942) היה ראש היודנראט בגטו קישינב. לנדאו נבחר לתפקיד על ידי הגנרל הרומני ניקולאה צ'יופרקה (Nicolae Ciupercă), שכבש ביחד עם הנאצים את קישינב ב-16 ביולי 1941.

== קורות חיים ==
שמואל גוטמן-לנדאו, נולד בקישינב, מולדובה, וחייו שם מאז. לנדאו היה נשוי לאישה שהייתה רופאה בבית חולים קישינב ולזוג לא היה ילדים.

== מלחמת העולם ==
ב-24 ביולי 1941 הוציא המושל הרומני של העיר צו (מספר 61) ובו מספר הוראות: הקמת גטו יהודי בעיר קישינב, ועל חובת יהודי העיר להתייצב בגטו. ההוראה הודפסה ופורסמה במקומות ציבוריים, וכן פורסמה הוראה המחייבת את היהודים לשאת טלאי צהוב.

כאחד-עשר אלף יהודים רוכזו במקום שֶׁכּוּנה פיאצה וקה (Piata Veche; "השוק הישן"), והושארו עומדים שם ללא מחסה וללא מזון ומים. לפי מקורות סובייטים רוכזו שם כ-25,000 יהודים, אם כי הסובייטים, כדרכם, לא נקבו בשם יהודים, אלא תיארו אותם "אזרחים סובייטים. רובם הניחו את רכושם מאחור, ורבים אף לא הצטיידו בבגדים. חיילים רומנים שדדו מהיהודים את דברי הערך שלהם בכניסה למקום הריכוז. למחרת, 25 ביולי 1941, ביזמה משותפת של הגרמנים והרומנים, הוכרז המקום גטו. רוב הבתים שהיו שם נחרבו בהפצצות ובעת נסיגת הסובייטים וכניסת הרומנים והגרמנים. הצפיפות בחורבות הדלות שנותרו שם הייתה גדולה והגיעה לעיתים לעשר נפשות בחדר, ולא היו בהן לא תנאים סניטריים ולא מים זורמים.<ref name="yadvashem.org"></ref>

בראש הוועד עמד עורך הדין שפירו, וחבר חשוב בו היה ד"ר גוטמן לנדאו. ככל הנראה על ידי תשלום שוחד שבועי הוציא הוועד מהמפקד הרומני של הגטו הבטחה שלא ימסור עוד יהודים לידי הגרמנים. עם זאת, ניסיונותיו של ועד הגטו לשכנע את השלטונות הרומניים של הגטו שלא להיענות לדרישות המיפקדה הגרמנית של העיר ולא למסור יהודים לידיה נחלו לא אחת כישלון. מפקד הגטו הקים ליהודים מחנות עבודה בפיקודם של רומנים – צעד שהרגיע את יהודי הגטו. בכל בוקר בשעה שש הוצאו לעבודת כפייה מאות מיהודי הגטו, ובהם זקנים וחולים. בעיני הרומנים היו היהודים קודם לַכֹּל מקור הכנסה.<ref name="yadvashem.org"/>

ב-1 באוגוסט 1941 הוקם הוועד בגטו קישינב, שמואל גוטמן-לנדאו נבחר להיות ראש היודנראט ולהוביל את הוועד היהודי. תפקיד זה ניתן לו על ידי הגנרל הרומני ניקולאה צ'יופרקה (Nicolae Ciupercă) עם עוד 10–20 חברי ועד בתפקידים שונים. עם הזמן המצב בגטו קישינב החמיר. זקנים וילדים מתו ברעב וממחלות, ולנדאו לא היה יכול לעזור להם. גוטמן-לנדאו נדרש לספק רשימת מועמדים לגירוש, המגורשים היו אמורים להישלח לסלקציה ולאחר מכן להשמדה במחנות הריכוז או למפעלים של הנאצים. מרוב לחץ שם שמואל קץ לחייו מכיוון שלא הסכים לספק לגרמנים ולרומנים את רשימת המועמדים לגירוש.<ref></ref><ref></ref> אשתו של לנדאו, שהייתה רופאה, הזריקה לשניהם סם-מוות. הוא נפטר מיד, אך היא התגברה ונשארה בחיים.

== הערות שוליים ==

קטגוריה:יודנראט
קטגוריה:ילידי 1877
קטגוריה:נפטרים ב-1942
איליה מושקין

אליהו (איליה) מושקין (ברוסית: Илья Мускин) היה מהנדס יהודי ממינסק, ששימש כיושב ראש היודנראט בגטו מינסק. מושקין היה בקשר עם המחתרת בגטו וסייע להברחתם של יהודים מתוך הגטו ולהעברת בגדים, ציוד רפואי, כסף וזהב שנאספו בשביל הגרמנים ליחידות הפרטיזנים.

== ביוגרפיה ==
מושקין יליד מינסק, היה גבה קומה, איש משכיל, דובר רוסית ויידיש, מהנדס. בנוסף עבד בעירייה והיה פעיל באיגוד המקצועי. העידו עליו שהיה ממלא מקום המנהל של ארגון הסחר התעשייתי ומנהל המחלקה לשיווק מוצרים תעשייתיים בעיר.<ref name=":0"></ref>

בסוף יוני 1941 נכבשה העיר מינסק, וכעבור זמן מה מונה מושקין ליושב-ראש היודנראט בגטו מינסק מראשית הקמתו ביולי 1941 ועד מרץ 1942. קיימות שתי גרסאות ביחס למינויו של מושקין: לפי גרסתו של הירש סמולר, הגרמנים פנו אל קבוצת אסירים יהודים משכילים בדרישה להודיע מי מביניהם מבין גרמנית לאחר היסוסים מושקין שנמצא בקבוצה, הצביע על עצמו ומונה כיושב ראש. לפי הגרסה השנייה, מישהו שעבד במועצת העיר בימי השלטון הסובייטי ולאחר מכן בעייריה שהוקמה על ידי הגרמנים המליץ על מושקין שהכירו מאז היותו המהנדס העירוני ועל יסוד המלצה זו נהיה ליושב ראש היודנראט.<ref name=":0" />

בזכות הקשר שנוצר בין מושקין והמחתרת היהודית, סמכותו האישית של מושקין קבעה במידה רבה את דרכם של אנשי היודנראט, שהפך לגוף מבצע של החלטות המחתרת. בתור יושב-ראש מושקין קיבל רישיון יציאה מהגטו פעם אחת בשבוע, בלוויית חבר נוסף מהיודנראט, כדי לקבל במנהלת העיר את קצבת המזון לגטו.

יש הערכה חיובית לפעולת היודנראט בתקופת מושקין, ולמושקין האיש בתפקידו כיושב ראש. עדויות רבות מדברות בשבחו של מושקין. אמרו עליו שהיה מוכשר והגון, דאג לאסוף תרופות עבור תושבי הגטו ולהזהיר אותם מפני פעילות גרמנית.<ref name=":0" />

=== יחסו של מושקין למחתרות בגטו ===
בתוך העיר קמה מחתרת בהנהגת קומוניסטים יהודים, ויצרה קשר עם מחתרת קומוניסטית ( גם כן בפיקודו של יהודי) בחלק הלא יהודי של העיר. המחתרת העירונית נפלה, נבגדה, פוזרה, בעוד המחתרת בגטו המשיכה לפעול ואף הצילה אחר כך לוחמים לא יהודים ביערות הסביבה כמו גם בתוך העיר. המחתרת, בעזרתו התקיפה והיעילה של היודנראט, תחת הנהגתו של מושקין, הצליחה להבריח יהודים מתוך הגטו אל היערות.

את פעולת החבלה הראשונה ביצעו שני נערים יהודיים מהגטו. הם הציתו על דעת עצמם בית מלאכה לבד. ראש המשטרה היהודית אסר אותם וחקרם, כי הוא רצה בעזרתם ליצור קשר עם המחתרת. אבל המחתרת הסתפקה אז בהפצת ידיעות בלבד ולא ביצעה שום מעשי חבלה. הודות לצעיר יהודי "פדיה" (שדלצקי) שהגיע בראשית ספטמבר 1941 נוצר הקשר הראשון בין הפרטיזנים והיודנראט. הוא היה הפרטיזן הראשון שהופיע בגטו מינסק. הוא בא למושקין ללא ידיעת המחתרת בגטו ודרש ממנו בתוקף, שחלק מן הבגדים, התרופות, הציוד הרפואי, הכסף והזהב שנאספו בשביל הגרמנים, יימסר לו בשביל הפרטיזנים. מושקין קיבל את מבוקשו. הקשר היה רופף בהתחלה, ואז התהדק. מושקין נתן מלוא עזרתו לארגון המחתרת וליוצאים ליער.<ref name=":0" />

=== מותו ===
בפברואר 1942 נאסר מושקין, על ידי הגרמנים לפי גרסה אחת - באשמת שיחוד קצין גסטאפו כדי שהלה ישחרר יהודי ממעצר ; לפי גרסה אחרת, אחרי שהלשינו לגסטאפו שהיודנראט מעביר בגדים ותרופות לפרטיזנים; ולפי גרסה שלישית - באשמת הסתרת קצין שסירב להילחם בחזית, ואותו קצין הסגירו.

מושקין עונה, וכחודש אחרי מאסרו, נתלה. בני משפחתו הוצאו להורג באחת האקציות הליליות. אחרי רציחתו של מושקין, מונה סגנו משה יפה כיושב ראש היודנראט.<ref name=":0" />

== הערות שוליים ==

קטגוריה:יהודים סובייטים
קטגוריה:אישים שהוצאו להורג
קטגוריה:יודנראט
קטגוריה:נפטרים ב-1942
רפואת מסדרון

רפואת מסדרון (גם: "על שפת המדרכה") הוא כינוי לניסיון לאבחן או לטפל בבעיה רפואית שלא באמצעות בדיקת רופא סדורה ומלאה, כגון התייעצות עם רופא שלא במסגרת טיפול, או רפואת רשת המבוססת על מידע חלקי או שמתבצעת על סמך תקשורת לקויה. רופאים מתייחסים לניסיון אבחון וטיפול עצמי או על ידי עמיתים למקצוע כרפואת מסדרון אם הם לא מתקיימים במסגרת יחסי רופא–מטופל תקינים.

בהשאלה, משמש המושג לתיאור ניסיון לפתירת בעיות הדורשות איש מקצוע (כמו ייעוץ מס או ייעוץ משפטי) שלא באופן פורמלי.

==קישורים חיצוניים==
* [https://www.ncbi.nlm.nih.gov/pmc/articles/PMC5714113/ מאמר בנושא]
* [https://www.mdanational.com.au/advice-and-support/library/articles-and-case-studies/2021/11/corridor-consultations-with-colleagues---an-ethical-dilemma בעיות עם התיעצות במסדרון]

==הערות שוליים==

קטגוריה:רפואה
קני סירס

קנת' רוברט "קני" סירס (באנגלית: Kenneth Robert "Kenny" Sears; 17 באוגוסט 1933 – 23 באפריל 2017) היה כדורסלן אמריקאי, אשר שיחק בליגת ה-NBA בין השנים 1955–1964. בעונות ו- נבחר להשתתף במשחק האולסטאר של ה-NBA כשחקן ניו יורק ניקס, וממוצעיו הכוללים לאורך 9 עונותיו בליגה הם 13.9 נקודות, 7.8 ריבאונדים ו-1.6 אסיסטים למשחק. בשנת 1954 היה הכדורסלן הראשון אשר מופיע על שער השבועון ספורטס אילוסטרייטד.

==קריירת מכללות==
סירס נולד וגדל בעיר ווטסונוויל אשר בקליפורניה, ובין השנים 1951–1955 למד באוניברסיטת סנטה קלרה אשר בעיר סנטה קלרה. בעונתו הראשונה בקבוצת הכדורסל של האוניברסיטה קלע 7.0 נקודות למשחק, וסייע לקבוצה להעפיל לפיינל פור טורניר אליפות המכללות, לראשונה בתולדותיה. במשחק חצי הגמר הובסו ה"ברונקוס" בתוצאה 55–74 מול אוניברסיטת קנזס, אשר המשיכה לזכייה באליפות המכללות בהובלתו של קלייד לאבלט. בכל 3 העונות הבאות היה סירס הקלעי המוביל של קבוצתו עם ממוצע של 17.4 נקודות למשחק, ובשתיים מהן (1953 ו-1954) העפילו הברונקוס לשמינית גמר טורניר האליפות, תחת המאמן בוב פיריק. בעונות 1953 ו-1955 זכה בתואר שחקן העונה של מחוז החוף המערבי (WCC).

==קריירה מקצועית==
בדראפט ה-NBA{{כ}} 1955 נבחר סירס על ידי ניו יורק ניקס בבחירה הרביעית, אחרי דיק ריקטס, מוריס סטוקס וג'ים לוסקוטוף. ב-6 העונות הבאות היה אחד השחקנים המובילים של הניקס, לצד הארי גלאטין, קארל בראון, וילי נאולס וריצ'י גארין, ולאורך התקופה רשם ממוצעים של 16.8 נקודות ו-9.6 ריבאונדים למשחק. בעונת נבחר להשתתף במשחק האולסטאר של ה-NBA, בפעם השנייה ברציפות, לאחר שקלע שיא קריירה של 21.0 נקודות למשחק והוביל את כל שחקני הליגה באחוזי קליעה מהשדה (49.0%).

בעונת 1961/1962 עבר לשחק בקבוצת "סן פרנסיסקו סיינטס" מ"ליגת הכדורסל האמריקאית" (ABL), אשר פעלה במשך כשנה וחצי בטרם התפרקה.

לקראת עונת חזר לשחק בניקס, אך כבר לאחר 23 משחקים הועבר לצד וילי נאולס בטרייד לסן פרנסיסקו ווריורס, בתמורה לטום גולה. עד סיום העונה העוקבת שימש כשחקן ספסל עבור הווריורס, וקלע 4.8 נקודות בממוצע למשחק. בפלייאוף הפסידה סן פרנסיסקו מול בוסטון סלטיקס בסדרת גמר הליגה (1–4), ומיד לאחר מכן פרש סירס ממשחק, בגיל 30.

ב-23 באפריל 2017 נפטר סירס בעיר מגוריו ווטסונוויל, בגיל 83.

==קישורים חיצוניים==

* 

==הערות שוליים==

קטגוריה:כדורסלנים אמריקאים
קטגוריה:קליפורניה: כדורסלנים
קטגוריה:כדורסלני אוניברסיטת סנטה קלרה
קטגוריה:בחירות דראפט של ניו יורק ניקס
קטגוריה:כדורסלני ניו יורק ניקס
קטגוריה:כדורסלני סן פרנסיסקו ווריורס
קטגוריה:משתתפי משחק האולסטאר של ה-NBA
קטגוריה:אמריקאים שנולדו ב-1933
קטגוריה:אמריקאים שנפטרו ב-2017
בית ספר רעות (ירושלים)

בית ספר "רעות" הוא בית ספר שש שנתי בירושלים. בית הספר משרת קהילה דתית וחילונית והוא משתייך לזרם חינוך ממלכתי משלב.

==היסטוריה==

בית הספר נוסד בשנת 1999 במטרה לחנך תלמידים מכיתה ז' עד יב'.

את המוסד הקים ד"ר אריה גייגר, שניהל בית ספר ממלכתי־דתי בירושלים.

בתחילת דרכו מנה בית-הספר כ-100 תלמידים, והיה ממוקם בבית אלישבע שבשכונת קטמון הישנה בירושלים. בשנת תשע"א (2010) העתיק בית-הספר את מקומו למבנה בשכונת הקטמונים, בו הוא שכן עד 2020, אז עבר למשכנו החדש בשכונת בית וגן.<ref></ref>

בשנת התשע"ד (2014) הפך בית הספר לאחד מבתי הספר של האגודה לקידום החינוך. המוסד מנוהל היום על ידי עמיעד מלצר. אילנית ברוכי מנהלת את חטיבת הביניים.

המוסד מונה כ-400 תלמידים מירושלים וסביבתה.<ref></ref>

==מעורבות חברתית==
בית הספר מפעיל ומחנך את תלמידיו לגלות מעורבות חברתית, זאת במסגרת מספר פרויקטים:
*המסעדה החברתית - מסעדה הנמצאת בשטח בית הספר ומופעלת על ידי התלמידים, במסגרתה מוגש אוכל חם לנזקקים המגיעים לאכול בבית הספר שלוש פעמים בשבוע. בשנת 2017 פתח בית הספר בקמפיין מימון המונים כדי לאפשר את המשך פעילות המסעדה החברתית.<ref></ref>
*חלון לשוויון – תוכנית מעורבות חברתית במסגרתה תלמידי בית הספר עורכים בדיקת נגישות במתקנים ואתרים שונים ברחבי ירושלים.
*תוכנית מעשר – תוכנית יזמות והתנדבות 'בית-ספר בקהילה'.<ref></ref>
*הגדעונים – תוכנית התנדבות במסגרתה תלמידי בית הספר משפצים מצבות בבתי העלמין היהודיים בפולין.

== קישורים חיצוניים ==

* 
* 
* 
* 

== הערות שוליים ==

רעות
קטגוריה:בית וגן: מוסדות חינוך
קטגוריה:מוסדות האגודה לקידום החינוך ירושלים
מרכז מילמן

מרכז מילמן מתמחה באבחון ובטיפול בילדים עם הפרעה התפתחותית על רצף האוטיזם. המרכז הוקם בחיפה על ידי עמותת הורים בראשית שנות ה-80.

מרכז מילמן מפעיל שתי שלוחות טיפוליות ומעון יום שיקומי לילדים (מתחת לגיל שלוש) בחיפה ושלוחה טיפולית בעיר כרמיאל. המרכז מציע אפשרויות טיפוליות נוספות כמו טיפולים פרטיים, מועדונית ומפגשי חונכות.

פעילות המרכז ממומנת על ידי משרד הבריאות, משרד הרווחה, השתתפות ההורים, תרומות והרשויות המקומיות.

== היסטוריה ==
מרכז מילמן הוקם בחיפה על ידי עמותת הורים בראשית שנות ה-80 (בעבר עמותת 'נצר' וכיום עמותת 'מרכז מילמן ע"ר'). הייתה זו יוזמה משותפת של הורים ואנשי מקצוע מהתחנה הפסיכולוגית-התפתחותית של משרד הבריאות בחיפה.
היוזמות, מרים בן-אהרן ודר' חנה קמינר, ראו את הצורך בהקמת מסגרות טיפול ייחודיות לילדים ובוגרים על ספקטרום האוטיזם.

בזכות פועלן ותרומת משפחת מילמן ומשפחת גורדוס, הקימה העמותה מרכזי טיפול ואבחון ונתנה טיפולים גם בתוך גני תקשורת, מעונות יום שיקומיים, מועדוניות לנוער ובית לחיים.

העמותה פועלת להכרה ומתן מענה לצרכים הטיפוליים הייחודיים לאנשים על הקשת האוטיסטית. מסגרות טיפול ושיטות טיפוליות רבות הנהוגות כיום בארץ צמחו ממנה (כמו טיפולי הורה-ילד, טב"מ בגנים, צוותים רב-מקצועיים ועוד).

העמותה מתנהלת כדירקטוריון של מרכז מילמן. ההורים פועלים בעמותה כחברי עמותה, כחברי ועדת הביקורת וכחברי ועד, המורכב מהורים ונציגי ציבור.

== פעילות ==
מרכז מילמן מקיים קשרים ארוכי שנים עם אוניברסיטת חיפה, הטכניון ואוניברסיטאות נוספות ברחבי הארץ. מתקיימים שיתופי פעולה סביב מחקרים בתחומי התפתחות הילד, אוטיזם, טיפולי הורה ילד, ריפוי בעיסוק, קלינאות תקשורת ועוד. מרכז מילמן מהווה מקום הכשרה למקצועות הפרא-רפואיים ומקום להתמחות בתחומי הפסיכולוגיה השונים.

== המודל הטיפולי ==
המרכז עובד במודל טיפולי ייחודי מסוגו המושתת על תפיסה פסיכולוגית-התפתחותית הרואה את ההורים כדמויות המשמעותיות ביותר בחיי הילד לאורך מעגל החיים. הורי הילדים שותפים פעילים בטיפול ומקבלים ייעוץ והכוונה מאנשי הצוות ושיחות הדרכה מפסיכולוגים ועובדים סוציאליים.

הטיפול במרכז מילמן מתאפיין בעבודת צוות רב מקצועי הכולל: רפואה התפתחותית, פסיכולוגיה, עבודה סוציאלית, קלינאות תקשורת, ריפוי בעיסוק, טיפולים בהבעה וביצירה, פיזיותרפיה וטיפול באמצעות בעלי חיים.

== יחידת האבחון ==
המרכז מתמחה באבחון הפרעות בהתפתחות תקשורתית בספקטרום האוטיסטי, ובמתן המלצות להורים ולגורמים מקצועיים בקהילה לגבי תוכניות טיפוליות מתאימות לילד בגיל הרך.

יחידת האבחון של המרכז מורכבת מצוות רב מקצועי בכיר הכולל: רופאה התפתחותית, פסיכולוגית התפתחותית, קלינאית תקשורת ומרפאה בעיסוק. פניה של הורים לאבחון של ילדם יכולה להיעשות באמצעות מרכז התפתחותי, רופא ילדים, שרות פסיכולוגי-חינוכי או פניה עצמית.

== קישורים חיצוניים ==
* 
* [https://www.guidestar.org.il/organization/580008324/contact מרכז מילמן], באתר גיידסטאר (משרד המשפטים)
* 
* [https://www.kesher.org.il/knowledge_item/מרכז-מילמן-טיפול-בילדים-ליקויי-תקשורת/ מרכז מילמן], באתר קשר

2020 01
ג'ו נגוס

ג'וזף ד. נגוּס (באנגלית: Joseph D. Neguse; נולד ב-13 במאי 1984) הוא פוליטיקאי אמריקאי המכהן כחבר בית הנבחרים של ארצות הברית מטעם מחוז הקונגרס השני של מדינת קולורדו, מאז תחילת 2019. טרם היבחרו לקונגרס, היה נגוס חבר הנהלה בכיר במערכת האוניברסיטאות הציבורית של קולורדו בשנים 2008–2015. נגוס הוא האמריקאי הראשון ממוצא אריתריאי שנבחר לקונגרס של ארצות הברית והראשון ממוצא אפריקאי המייצג את קולורדו בקונגרס.

== ביוגרפיה ==
הוריו של נגוס היגרו לארצות הברית מאריתריאה. הם נפגשו כשהתגוררו בבייקרספילד שבדרום קליפורניה, שם נישאו ונולדו להם שני ילדים: ג'ו ואחותו הצעירה. המשפחה עברה לקולורדו כשהיה בן שש. לאחר שהמשפחה התגוררה בעיר ליטלטון ואחר כך באורורה, התיישבה לבסוף בבולדר. נגוס סיים את לימודיו בבית הספר התיכון ת'אנדרידג', ואת לימודיו הגבוהים עשה באוניברסיטת קולורדו שבבולדר שם השלים ב-2005 לימודי תואר ראשון בכלכלה ובמדע המדינה. ב-2009 קיבל תואר שני במשפטים בבית הספר למשפטים של אוניברסיטת קולורדו.

כאשר היה סטודנט, ייסד נגוס את "ניו אייג' קולורדו", ארגון המיועד לצעירים מעורבים בפוליטיקה של ארצות הברית. הוא עבד בקפיטול מדינת קולורדו כעוזרו של אנדרו רומנוף, לימים יושב ראש בית הנבחרים של קולורדו. נגוס נבחר למועצת העוצרים של מערכת האוניברסיטאות הציבורית של קולורדו, בה חברים תשעה חברים: שבעה מייצגים כל אחד ממחוזות הקונגרס של קולורדו, והשניים הנותרים מייצגים מחוזות כלליים. נגוס ייצג את מחוז הקונגרס השני. בבחירות 2014 התמודד נגוס למזכיר המדינה של קולורדו, אך הפסיד לוויין ויליאמס כשלו 45% מקולות הבוחרים. מאוחר יותר, ביוני 2015, מינה אותו מושל המדינה ג'ון היקנלופר למנכ"ל מחלקת סוכנויות הרגולציה של מדינת קולורדו.

ב-2017, לקראת הבחירות הקרבות ובאות בשנה העוקבת, עזב נגוס את תפקידו בממשלת קולורדו כדי להתמודד לבית הנבחרים של ארצות הברית מטעם מחוז הקונגרס השני של קולורדו, שיוצג אז בידי ג'ארד פוליס, שנבחר לתפקיד המושל. כמו כן הצטרף למשרד עורכי הדין "סנל & וילמר" והתמחה במשפט מנהלי.

ב-13 ביוני 2017 הודיע נגוס כי יתמודד למועמדות המפלגה הדמוקרטית לאחר שחבר בית הנבחרים ג'ארד פוליס הודיע כי לא יתמודד לכהונה נוספת בקונגרס אלא על תפקיד מושל קולורדו. ב-26 ביוני 2018, יום הבחירות המקדימות במפלגה הדמוקרטית, ניצב נגוס בפני איש העסקים ולשעבר יו"ר המפלגה הדמוקרטית במחוז בולדר מארק ויליאמס. נגוס גבר על ויליאמס עם 65% מקולות הבוחרים. ביום הבחירות הכלליות שנערך בנובמבר אותה השנה ניצח את מועמד המפלגה הרפובליקנית פיטר יו וניצח בכל מחוזות קולורדו פרט שניים. עם היבחרו לקונגרס נהפך לאמריקאי-אריתראי הראשון לייצג את קולורדו בבית הנבחרים.

נגוס ורעייתו אנדריאה, אשר היא ממוצא היספני, חבקו את ילדם הראשון, באוגוסט 2018. נגוס הוא נוצרי פרוטסטנטי, והחבשי הראשון החבר בקונגרס האמריקאי.

== קישורים חיצוניים ==

* 

* 

== הערות שוליים ==

קטגוריה:חברי בית הנבחרים של ארצות הברית מקולורדו
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:בוגרי בית הספר למשפטים באוניברסיטת קולורדו
קטגוריה:אמריקאים שנולדו ב-1984
ניקי פרנץ'

ניקי פרנץ (באנגלית: Nicki French; נולדה ב-26 בספטמבר 1964) היא זמרת אנגלייה.

==ביוגרפיה==
פרנץ' נולדה במחוז קאמבריה ולה שתי אחיות ואח.

ב-1994 היא התפרסמה שביצעה גרסת כיסוי לשיר "Total Eclipse of the Heart" של בוני טיילר, השיר דורג חמישי במצעד הסינגלים הבריטי ומכר מעל 250,000 עותקים בבריטניה, השיר גם זכה להצלחה בארצות הברית כשנכלל בבילבורד הוט 100.

הסינגל השני שהוציאה "For All We Know" שהיווה גרסת כיסוי לשירם של הקרפנטרז זכה להצלחה פחותה.

ב-1995 יצא אלבומה הראשון "Secrets" אשר עותקיו נמכרו רבות במדינות שונות.

ב-2003 הייתה הזמרת הבריטית היחידה להופיע בספיישל טלוויזיוני של ה-ABC הנקרא "The Disco Ball".

היא שיחקה במספר הצגות ומחזות זמר ובהן "סינדרלה", שם גילמה את הפיה, "היפהפייה הנרדמת" ו"אנני", לאחר מכן ביצעה סיבוב הופעות ברחבי אירופה.

ב-1993 היא נישאה למוזיקאי גאווין מאלט, לאחר מכן הם התגרשו.

==אירוויזיון==
היא נבחרה לייצג את הממלכה המאוחדת באירוויזיון 2000, עם שירה "Don't Play That Song Again" שהגיע למקום ה-16.

ב-2002 הייתה שופטת בתחרות לבחירת נציג אסטוניה לאירוויזיון.

ב-2003 הביעה עניין לייצג בשנית את מדינתה בתחרות, אך לבסוף לא השתתפה בגמר הלאומי, בשנה זו השתתפה בתוכנית "החוליה החלשה" בפרק ספיישל של אירוויזיון.

==קישורים חיצוניים==

* 

קטגוריה:זמרות בריטיות
קטגוריה:נציגי הממלכה המאוחדת באירוויזיון
קטגוריה:משתתפי אירוויזיון 2000
קטגוריה:בריטיות שנולדו ב-1964
קטגוריה:בריטים שנולדו ב-1964
אי. סי. קולמן

אי. סי. קולמן הבן (באנגלית: .E. C. Coleman Jr; נולד ב-25 בספטמבר 1950) הוא כדורסלן עבר אמריקאי, אשר שיחק בליגת ה-NBA בין השנים 1973–1978. לאורך הקריירה נבחר פעמיים לאחת מחמישיות ההגנה של העונה, ורשם ממוצעים כוללים של 7.2 נקודות, 6.0 ריבאונדים ו-1.3 אסיסטים למשחק.

==ביוגרפיה==
קולמן נולד וגדל בעיר פלורה שבמיסיסיפי, ובין השנים 1969–1973 למד באוניברסיטת יוסטון בפטיסט. ב-4 עונותיו בקבוצת הכדורסל של האוניברסיטה רשם ממוצעים של 18.8 נקודות ו-13.1 ריבאונדים למשחק.

בדראפט ה-NBA{{כ}} 1973 נלקח קולמן בבחירה ה-51 (סיבוב שלישי), על ידי יוסטון רוקטס. בעונת הרוקי שלו ביוסטון קלע 5.2 נקודות בממוצע למשחק כשחקן ספסל.

בדראפט ההרחבה של שנת 1974 נבחר על ידי ניו אורלינס ג'אז, לקראת עונת הבכורה של המועדון. ב-3 עונותיו בקבוצה היה שחקן רוטציה בכיר, הודות להצטיינותו כשחקן הגנה, ותרם 8.0 נקודות ו-6.9 ריבאונדים בממוצע למשחק. בעונת נבחר לחמישיית ההגנה הראשונה של העונה.

לקראת עונת חתם על חוזה בגולדן סטייט ווריורס, ובעונתו היחידה במדיה נבחר לחמישיית ההגנה השנייה של העונה.

בנובמבר 1978 חתם על חוזה ביוסטון רוקטס, אך כבר לאחר 6 משחקים שוחרר מהקבוצה ופרש ממשחק, בגיל 28.

==קישורים חיצוניים==

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:מיסיסיפי: כדורסלנים
קטגוריה:בחירות דראפט של יוסטון רוקטס
קטגוריה:כדורסלני יוסטון רוקטס
קטגוריה:כדורסלני ניו אורלינס ג'אז
קטגוריה:כדורסלני גולדן סטייט ווריורס
קטגוריה:כדורסלני אוניברסיטאות ומכללות בארצות הברית
קטגוריה:אמריקאים שנולדו ב-1950
פריד אבו שקרה

פריד אבו שקרה (בערבית: فريد ابو شقرة; נולד ב-1963) הוא אמן פלסטיני רב-תחומי, מרצה במכללת אורנים, סופר, חוקר ואוצר.

== ביוגרפיה ==
פריד נולד בעיר אום אל-פחם וגדל במשפחה שהצמיחה מספר אמנים חשובים כמו עאסם אבו שקרה, וואליד אבו שקרה. בשנת 1984 עבר לתל אביב כדי ללמוד בבית הספר לאמנות קלישר, וסיים את לימודיו בשנת 1988. היום הוא חי באום אל-פחם ויוצר בסטודיו שלו בתל אביב.

יחד עם אחיו סעיד אבו שקרה, ייסד פריד בשנת 1996 את הגלריה לאמנות באום אל-פחם, ושימש אוצר הגלריה עד שנת 2001. בנוסף לכך, פריד נחשב לאחד ממייסדי קבוצת איבדאע (ابداع) לאמנות פלסטינית עכשווית בכפר יאסיף (1999), וממייסדי הגלריה לאמנות בנצרת ואוצר ומנהל הגלריה משנת 2009 ועד 2015. <ref></ref>

==אמנות==
יותר משני עשורים וחצי עובד פריד כאמן ומחנך בעל השפעה גדולה על החברה הפלסטינית. עבודותיו הרבות כמו ציורים, סיפורים ופסלים, נושאות עמן זיכרונות, חלומות ופחדים שמאיימים על זהותו הפלסטינית. במסגרת עבודות אלה, משלב אבו שקרה את הציור המערבי יחד עם הערבסק המזרחי. במשך שנים ארוכות, אימץ פריד שפה ייחודית משלו, שמשלבת בין הסימבוליות הטעונה לבין הערכים המופשטים. בנוסף לכך, בתור משורר וחוקר, מתייחס פריד לקיומו כערבי פלסטיני במדינת ישראל, כחלק מן חברה שיש בה הרבה תרבויות שונות. <ref></ref>

בתערוכת "חתול רחוב" (2017), מבטא אבו שקרה את קיומו של האזרח הפלסטיני בחברה הישראלית, שממקמת אותו בחצר האחורית שלה, שייך-לא-שייך, נוכח אך דרוך בו בזמן, וזאת על ידי סדרות של עבודות ומוטיבים של אבו שקרה שנעשו במהלך עשרים השנים האחרונות. הראשונה שבניהן, היא סדרה של חתולי רחוב, שמופיעים בשילוב עם אורנמנטיקה פרחונית, דגמים של חירור או ציור בצבע אקריליק. כמו כן, בתערוכה הוצגה סדרת עבודות חדשה המשלבת דגמים מסורתיים של רקמה פלסטינית בטכניקות של תחריט ורקמה בחוטים צבעוניים. מוטיב נוסף החוזר בעבודותיו של אבו שקרה הוא תיאור המבוסס על זיכרון ילדות, בו נראים נופים חקלאיים בעמק יזרעאל כשמעליהם טס להק של מטוסי קרב. <ref></ref>

בנוסף לשאלת הזהות, התעסק פריד בנושא השלום התקוע ובחוסר היכולת לשאת ולתת בעניין הכיבוש ב-2008, בתערוכה בבית אגודת האמנים בתל אביב בשם " Dead letter office" (משרד למכתבים מתים). המסר שלו עובר דרך משרדי ענק בארצות הברית ובאירופה, שבהם נתקעים מכתבים, חלקם מאות שנים וחלקם כבר נשרפו, כי חסרה בהם כתובת הכותב או כתובת הנמען, ומכיוון שכך הם לא נפתחו מעולם ולא הגיעו ליעדם. סיטואציה שבה מסרים, גם כאלה שעשויים לפתור את הבעיות הקשות ביותר בעולם לא יגיעו ליעדם. <ref></ref>

כהוא פועל כאוצר ובין יתר היה אוצר של תערוכה של שמס הווארי זועבי.

== לקריאה נוספת ==

* "הצבר של עאסם אבו שקרה: על הצבר, הניכוס והאירוניה" (קטע), בתוך: ניר מן (עורך), עלי זית וחרב: מפנה האימפריות, כרך י"ט, בן-שמן: מודן, משרד הביטחון והמרכז לחקר כוח המגן מייסודו של ישראל גלילי, 2019, עמ' 323–324

== קישורים חיצוניים ==

* פריד אבו שקרה ב[https://museum.imj.org.il/artcenter/newsite/he/?artist=אבו%20שקרה,%20פריד&list=א מרכז המידע לאמנות ישראלית].

== הערות שוליים ==

קטגוריה:אמנים ישראלים
קטגוריה:ערבים ישראלים
קטגוריה:אמנים פלסטינים
קטגוריה:אום אל-פחם: אישים
קטגוריה:בוגרי בית הספר לאמנות הציור בתל אביב
קטגוריה:ישראלים שנולדו ב-1963
רבי יונה בוצרייא

רבי יונה בוצרייא (גם: רבי יצחק בוצריה) היה אמורא ארצישראלי בדור החמישי, בן העיר בוצרה שבחורן, הנזכר בתלמוד הירושלמי ובמדרשי חז"ל.

אמרותיו של רבי יונה בוצרייא מובאות לעניין דיונים על הלכות בתחומים שונים. כך, הורה על סוגי צמחים הפטורים מהפרשת מעשר, וכך נטל חלק בדיונים לעניין הלכות נדרים.

רבי יונה בוצרייא עמד בקשר עם רבי מנא מבית המדרש בטבריה, ושאל אותו לא אחת בהלכות בנושאים שונים.

בנוסף עמד רבי יונה בוצרייא בקשר עם רב הונא בריה דרב יהושע מבבל, ובמסכת מועד קטן נזכר כי רב הונא התיר לרבי יונה בוצרייא למכור את ספריו במהלך חול המועד.

נקרא על שם עירו, העיר הגדולה בוצרה שבחורן, בה התקיימה קהילה יהודית לאורך תקופת התלמוד.

==לקריאה נוספת==
*ד"ר מ' מרגליות, אנציקלופדיה לחכמי התלמוד והגאונים, הוצאת יהושע צ'צ'יק, תל אביב, כרך ב', עמודים 513–514.

==הערות שוליים==

קטגוריה:הדור החמישי לאמוראי ארץ ישראל
קטגוריה:עולים לארץ ישראל במאה ה-4
בריסאוס

בּריסֵאוּס (ביוונית עתיקה: Βρισεύς) או בּריסס (Βρίσης) הוא דמות במיתולוגיה היוונית, אביה של בריסאיס (היפודאמיאה ), נערה שנשבתה על ידי היוונים במלחמת טרויה, כפי שמסופר באיליאדה של הומרוס.

אאוסטאתיוס מסלוניקי , פרשן של הומרוס, אומר כי בריסאוס וכריסס היו אחים, כבניו של ארדיס (Ardys, שאינו ידוע ממקור אחר), כאשר בריסאוס מתגורר בפדסוס וכריסס מתגורר בכריסה ; שתיהן היו עיירות בטרואדה . על פדאסוס נאמר אצל הומרוס כי היא התיישבות ללגית , שנשלטה על ידי המלך הללגי אלטס . לפיכך ייתכן שבריסאוס היה גם הוא ללגי. מקורות אחרים אומרים כי בריסאוס היה כהן של לירנסוס .

על פי דיקטיס איש כרתים , בריסאוס תלה את עצמו כאשר איבד את בתו.

==הערות שוליים==

קטגוריה:דמויות מהמיתולוגיה היוונית
קטגוריה:מלחמת טרויה
מצר טקומה

מצר טקומה (באנגלית: Tacoma Narrows) הוא מצר ים, המפריד בין שני חלקי מפרץ פיוג'יט במדינת וושינגטון שבארצות הברית.

המצר הימי מפריד בין חצי האי קיטסאפ לבין העיר טקומה. מאחר שמצר הים צר, מהירות זרמי המים בו עשויים להגיע ל-6 קשרים.

על המצר מצוי הגשר הכפול גשר מצר טקומה (גשר שעמד במקום זה קודם התמוטט זמן קצר לאחר שנפתח).

== מקור השם ==
שמו של המצר ניתן לו בשנת 1841 על ידי צ'ארלס וילקס, במהלך משלחת החקר האמריקאית.

== תיירות וספורט ==
המצר מהווה אתר ספורט מים ובייחוד - שיט בקיקים.

== מפות המצר ==
<gallery>
קובץ:Map-pugetsound.png|מצר טקומה מפריד בין האגן הדרומי של מפרץ פיוג'יט לבין האגן המרכזי של מפרץ פיוג'יט (בפינה הימנית התחתונה של המפה)
קובץ:TacomaNarrows.png|מפה של מצר טקומה
</gallery>

== קישורים חיצוניים ==

* [https://www.alltrails.com/trail/us/washington/tacoma-narrows-bridge גשר מצר טקומה] - מסלול הליכה - באתר alltrails
* [https://www.cityoftacoma.org/government/city_departments/community_and_economic_development/neighborhood_business_districts/tacoma_narrows אזור העסקים של העיר טקומה, על גדת המצר]
* [https://www.wsdot.com/traffic/weather/tacoma.aspx?station=3854&id=dt תחזית מזג אוויר עדכנית עבור מצר טקומה]

== הערות שוליים ==

טקומה
טקומה
מניסקותריום

מניסקותריום (שם מדעי: Meniscotherium) הוא סוג נכחד של יונק מסדרת מפריטי הפרסה או סדרת הקונדילרסים. הוא היה בן משפחת הפינקודונטיים לצד הפינקודוס והוא התגלה בחפירות באמריקה הצפונית ביוטה, קולורדו וניו מקסיקו ותוארך לתקופת האאוקן שלפני 54 עד 38 מיליון שנה מזמננו. נמצאו פרטים מתים רבים יחד, כך שכנראה היונק הקדום חי בלהקות קטנות. הוא הוגדר לראשונה ב-1874 בידי החוקר אדוארד דרינקר קופ.
== מאפיינים ==
יונק זה היה דומה מעט לכלב במראהו והגיע למשקל 15 עד 20 ק"ג. במקום אצבעות הוא הכיל פרסות נמוכות והוא היה בעל לסתות נמוכות עם חוטם גדול וגולגות רחבה שדמתה לגולגולת של שפן במראה. מבנה שיניו מרמז על תזונה צמחונית, שהתבססה על עלים. עם זאת הוא היה בעל מבנה גוף של טורף ובעל זנב עבה וארוך. ככל הנראה הוא היה מסוגל לטפס על עצים אך לא לריצה מהירה, מאחר שהרגליים היו נמוכות מאוד.

יונק זה בהתבסס על כמות המאובנים שנמצאו היה יונק מצליח מאוד ביערות של אמריקה הצפונית, אולי בשל חייו בקבוצות גדולות ובשל מבנה שיניו הטוחנות הגדולות שהתאימו ללעיסת צמחייה קשה שאוכלי צמחים אחרים לא יכלו לאכול. למרות זאת הוא נכחד עם סוף האאוקן לפני 38 מיליון שנה.

==קישורים חיצוניים==

קטגוריה:בעלי חיים שתוארו ב-1874
קטגוריה:טקסונים שתוארו בידי אדוארד דרינקר קופ
קטגוריה:פינקודונטיים
קטגוריה:יונקים שחיו באאוקן באמריקה הצפונית
קטגוריה:מאובני טקסונים שתוארו ב-1874
לא לבד (שיר של קובי מרימי)

"לא לבד" הוא סינגל שהוקלט על ידי הזמר הישראלי קובי מרימי. השיר יצא לאור ב-26 בינואר 2020 כסינגל שלא מתוך אלבום, על ידי חברת התקליטים יוניסל.<ref name=":0" />

==רקע וכתיבה==
השיר נכתב על ידי קובי מרימי, קיי בן סלמון וחביב ממן, הולחן על ידי בן סלמון ואייל ניסים והופק על ידי גל כהן ואיל ישי.<ref></ref> השיר הוא בסגנון בלדה, בדומה לשירו של מרימי שייצג את ישראל באירוויזיון 2019, "Home".

בסמוך לצאתו כסינגל, עלה השיר לרשת הזרמת המדיה ספוטיפיי.<ref name=":0"></ref>

יוסי חרסונסקי סקר את השיר בחיוב תוך שהעניק לו שלושה כוכבי זהב וחצי מתוך חמישה.

==וידאו קליפ==
הווידאו קליפ הנלווה לשיר הועלה לערוץ היוטיוב של מרימי ב-26 בינואר 2020, בסמוך לצאת הסינגל. בקליפ ניתן לראות דמות מונפשת של מרימי שרה את השיר.<ref></ref>

== מיקומי שיא ==

==קישורים חיצוניים==

* [https://tidal.com/browse/album/128937923 לא לבד] באתר טיידל
* 
* 
* 
* 
* 
* 

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי קובי מרימי
קטגוריה:שירים בעברית
קטגוריה:שירים על בדידות
רמת קייר

רמת קייר (באנגלית: Care Heights) היא רמה הררית של פסגות המכוסות קרח, בקצה הדרומי של הרי רואן, בצפון האי אלכסנדר, שבאנטארקטיקה.

הרמה נמצאת צפונית למעבר טאפטס.

הרמה מתנשאת לגובה של 1,500 מטרים מעל פני הים.

== היסטוריה ==
=== גילוי ומיפוי הרמה ===

הרמה צולמה מן האוויר על ידי משלחת המחקר האנטארקטית רון בין השנים 1947–1948.

הרמה מופתה בשנת 1960 על בסיס תצלומים אלה על ידי ד. סירל (D. Searle) מסקר שטחי חסות איי פוקלנד.

תצלומי אוויר נוספים צולמו על ידי צי ארצות הברית בין השנים 1966–1967; תצלומי לוויין לנדסט של ארצות הברית צולמו בינואר 1974.

=== מקור השם ===

שמה של הרמה ניתן לה בשנת 1977 על ידי הוועדה המייעצת לשמות אנטארקטיים של בריטניה.

הרמה נקראת על שמו של ברנרד וו. קייר (Bernard W. Care), גאולוג של הסקר האנטארקטי הבריטי, שעבד באי סטונינגטון בין השנים 1973–1975, ובאי אדלייד בין השנים 1975- 1976, ובצפון האי אלכסנדר בין השנים 1976–1977.

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:2428 רמת קייר] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=108085 רמת קייר] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=2319&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR רמת קייר] באתר הגאזט האנטארקטי המשווה SCAR של ממשלת אוסטרליה
* [https://mapcarta.com/25607318 מפת אזור רמת קייר]

== הערות שוליים ==

קייר
סייקלו–קרוס

[[ווט ואן ארט (שמאל) ומת'יו ואן דר פול (ימין) במהלך אחד המרוצים]]
[[מת'יו ואן דר פול (שמאל) ו-ווט ואן ארט (ימין) במהלך מרוץ, שניהם סוחבים את אופניהם בידיים בגלל קטע המדרגות]]
רוכב
נאלץ ללכת ברגל, עקב אחד המכשולים במסלול
קטע מתוך אליפות אירופה, 2019
סייקלו–קרוס (באנגלית: Cyclo–cross, או בקיצור CX או cyclo–X) הוא ענף ספורט ומרוץ אופניים. המרוץ מתקיים במתכונת של הקפות (לרוב לא יותר מ-3.5 קילומטרים) ובסבב המקצועני הוא מתקיים בין חודש אוקטובר לחודש פברואר בסתיו או בחורף. הרוכבים בענף נאלצים לרכוב על דשא, בוץ, חול, גבעות תלולות, אבנים ותנאי שטח מאתגרים אחרים. כמו שאר ענפי האופניים, גם פה הסייקלו–קרוס דומיננטי בעיקר באירופה, ובפרט בהולנד, צרפת ובלגיה. עם זאת, הענף פופולרי מאוד גם בארצות הברית.

ארגון ה-UCI, הוא הארגון המנהל את ענף הסייקלו–קרוס. רוב רוכבי הסייקלו–קרוס הם רוכבים עם יותר מהתמחות אחת ולכן ברוב המקרים הם גם רוכבי אופני כביש או אופני שטח. המרוץ בדרך כלל באורך של חצי שעה עד שעה. הענף איננו אולימפי.

== ציוד ==
===אופניים===
אופני סייקלו–קרוס
אופני סייקלו–קרוס הם סוג של הכלאה בין אופני כביש לבין אופני שטח - הם מזכירים אופני כביש במראה שלהם, בכידון, ובמשקל האופניים. הם מזכירים אופני שטח בגלגלים והצמיגים הגדולים יותר, בלמי דיסק והילוכים נמוכים יותר. לאופני סייקלו–קרוס יש מרווח צמיגים רחב יותר משל אופניים אחרים, הן אמורים להיות קלים במיוחד בשביל לאפשר נשיאה שלהם בידיים ולהיות מותאמים. ניתן להחליף אופניים באמצע מרוץ.

===ביגוד===
מכיוון שהמרוצים מתקיימים בחודשי החורף או הסתיו, הביגוד הוא ביגוד חם - שרוולים ארוכים, גרביונים, מחממי גפיים. עוד סיבה שהביגוד הוא ארוך, זה בשביל למנוע התלכלכות ישירה של הגוף ומגע ישיר עם בוץ, חול ודברים אחרים.

== היסטוריה ==
תחילה, במרוצי כביש שונים בתחילת המאה ה-20 היה נהוג לעיתים לחתוך דרך שדות איכרים ולקחת קיצורי דרך בדרכים אחרות, שכללו חול ודברים אחרים.

לאחר שאוקטבה לפיז ייחס את ניצחונו בטור דה פראנס 1910 לאימוני הסייקלו–קרוס שעזרו לו, הענף תפס תאוצה והחל לכלול גם אליפויות לאומיות, באותה שנה נערכה אליפות בלגיה הראשונה בסייקלו–קרוס. ושנתיים לאחר כך אליפות שווייץ הראשונה בסייקלו–קרוס. המרוץ הבינלאומי הראשון נערך ב-1924, והתקיים בצרפת.

ה-UCI החל לנהל את הענף ב-1950, ואליפות העולם הראשונה נערכה באותה השנה, בה ניצח ז'אן רוביק הצרפתי.

== אופי המרוץ ==
מספר המשתתפים בתחרות נע בין עשרות, הם מוזנקים למרוץ בשורות. המרוץ מתנהל בהקפות, בין 1 ל-3.5 קילומטרים היא הקפה. במהלך המרוץ יש קטעים מאתגרים, לדוגמה מחסומים שמאלצים קפיצה מעליהם, או ירידה מהאופניים ונשיאה שלהם בידיים, פניות חדות, קטעי מדרגות ועליות תלולות. למרות זאת, המטרים האחרונים בהקפה הם מישוריים ועל אספלט רגיל.

== אירועים ==
האירועים הבולטים בענף הם:
* אליפות העולם בסייקלו–קרוס
* גביע העולם בסייקלו–קרוס
* סייקלו–סופרפרסטיז'
* DVV Trophy
* אליפויות לאומיות

== קישורים חיצוניים ==

* 
* 

== הערות שוליים ==

קטגוריה:אופניים
קטגוריה:ענפי ספורט
הר קופולה (אנטארקטיקה)

הר קופולה (באנגלית: Mount Cupola; מילולית: הר הכיפה) הוא הר בצורת כיפה, המהווה את הגבול הדרומי-מזרחי של הרי רואן בחלקו הצפוני של האי אלכסנדר, שבאנטארקטיקה.

גובהו של ההר 2,500 מטרים מעל פני הים.

הר זה הוא ההר החמישי בגובהו באי אלכסנדר.

== היסטוריה ==
=== גילוי ומיפוי ההר ===

ההר צולם מן האוויר לראשונה על ידי המשלחת הבריטית אל ארץ גרהאם בשנת 1937.

ההר נסקר בשנת 1948 על ידי סקר שטחי חסות איי פוקלנד.

=== מקור השם ===
שמו של ההר ניתן לו בשנת 1960 על ידי הוועדה המייעצת לשמות אנטארקטיים של בריטניה.

שם זה ניתן להר בשל צורתו (צורת כיפה - משמעו המילה "קופולה" היא "כיפה").

== ראו גם ==
* הר קאלה
* הר פריז
* הר ספיבי

== לקריאה נוספת ==
<div class="mw-content-ltr">
* Damien Gildea, [https://books.google.co.il/books?id=mLHtBgAAQBAJ&pg=PT80&lpg=PT80&dq=%22Mount+Cupola%22&source=bl&ots=8IFiULt2Rk&sig=ACfU3U2kLeCH86BtElszAlky3dBs7qQDqQ&hl=en&sa=X&ved=2ahUKEwjCl-XWnKLnAhVOEVAKHb_qAjk4ChDoATAGegQIBBAB#v=onepage&q=%22Mount%20Cupola%22&f=false Antarctic Peninsula - Mountaineering in Antarctica: Travel Guide]
* Defense Mapping Agency 1992, [https://books.google.co.il/books?id=sgSnbMOD_VsC&pg=PA444&lpg=PA444&dq=%22Mount+Cupola%22&source=bl&ots=qbWCquPcwb&sig=ACfU3U0fUBDtE2yzykRtiSGpIBcRy4ja6Q&hl=en&sa=X&ved=2ahUKEwjTzu_Vm6LnAhXSDOwKHdzeAvsQ6AEwEnoECA8QAQ#v=onepage&q=%22Mount%20Cupola%22&f=false Sailing Directions (planning Guide) and (enroute) for Antarctica], pp. 377
</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:3415 הר קופולה] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=3206&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר קופולה] באתר הגאזט האנטארקטי המשווה SCAR של ממשלת אוסטרליה
* [https://www.mountain-forecast.com/peaks/Mount-Cupola/forecasts/2500 תחזית מזג אוויר עדכנית עבור הר קופולה (לפי גבהים)]
* [https://www.mountain-forecast.com/peaks/Mount-Cupola המרחק בין הר קופולה לאתרים סמוכים]

== הערות שוליים ==

קופולה
קופולה
מוחמד אל-עיסא

מוחמד בן עבד אל-כרים אל-עיסא (בערבית: محمد بن عبد الكريم العيسى; נולד ב-9 ביוני 1965) הוא פוליטיקאי סעודי, המזכיר הכללי של הליגה המוסלמית העולמית , נשיא ארגון החלאל האסלאמי הבינלאומי , ושר המשפטים לשעבר. נחשב כמתון במיוחד בזירה הפוליטית וקרא ליהודים ולמוסלמים להתאחד ולשלב כוחות כדי להילחם באנטישמיות ואף יצא נגד הכחשת השואה והוביל משלחת לביקור במחנות ריכוז. 

ב-2022 החליט יורש העצר מוחמד בן סלמאן שאת הדרשה העיקרית בעלייה לרגל בחג הקורבן על "הר ערפאת", יישא מוחמד אל-עיסא, "האימאם הציוני", כאיתות להתקרבות לישראל.

==ביוגרפיה==
אל-עיסא נולד בריאד. הוא בעל תואר ראשון במשפט איסלאמי (פיקה) ודוקטורט במשפט כללי, השוואתי וחוקתי מאוניברסיטת "אימאם מוחמד בן סעוד"<small>()</small> בריאד.
לאחר לימודיו, עבד אל-עיסא באוניברסיטה כחבר פקולטה. ב-2007 מונה לסגן נשיא מחלקת התלונות ושירת בתפקיד זה עד לשנת 2009. ב-14 בפברואר 2009, מונה לשר המשפטים בממשלת ערב הסעודית והחליף בתפקיד את עבדאללה בן מוחמד אל שיח' שכיהן בתפקיד משנת 1992. מינויו היה כחלק מרפורמה שהוביל המלך עבדאללה ובה הוחלפו מספר שרים רב.
ב-4 באוגוסט 2016 מונה למזכיר הכללי של הליגה המוסלמית העולמית.

אל-עיסא נחשב לקול עולמי מוביל בנושא האסלאם המתון כמו גם לדמות מפתח במאבק כנגד אידאולוגיות קיצוניות. מנהיגים דתיים ופקידי ממשלה כאחד שיבחו את אל-עיסא על מאמציו לקדם מתינות, שיתוף פעולה ודו-קיום בקרב כל בני האדם.

== דעות ==
בשנת 2012 טען אל-עיסא בהרצאה ב"אוניברסיטת סעוד האסלאמית" בריאד, כי סלפיזם הוא רק גישה ואין לראות בו סוג של אסלאם. הוא הדגיש עוד כי הגישה הסלאפית מתונה ומשמעה לעמוד ולציית למערכת האמונות והערכים של האבות הקדומים, ביחס להבנה של האסלאם<ref name=tmtimes></ref>.

אל-עיסא מכיר בזוועות השואה, ומתנגד למאמצים של הכחשת שואה. הוא קורא למהגרים מוסלמים בארצות מערביות לא לפרוש לקהילות מבודדות אלא לבצע אינטגרציה חברתית, זאת בניגוד לאידאולוגיה הווהאבית
<ref></ref>.

בינואר 2020 הוביל משלחת לסרברניצה שבבוסניה, ומחנה ההשמדה באושוויץ, פולין, בציון 75 שנה לשחרורו<ref></ref>

אל-עיסא מתנגד לפוליטיזציה של האסלאם, וטוען שהדבר אינו משקף את טבעו של האסלאם ומפריע להיטמעות מוסלמים בארצות א-מוסלמיות<ref></ref>.

כאשר נשא אל-עיסא את הדרשה העיקרית בחג הקורבן בשנת 2022 ניצל את ההזדמנות כדי לתמוך במסר מתון של אסלאם המקדם הרמוניה וחמלה, הוא קרא למוסלמים להימנע מכל מה שמוביל ל"התנגדות, איבה או פילוג" והדגיש כי "האינטראקציות בינינו נשלטות על ידי הרמוניה וחמלה". במטרה לקדם סובלנות והבנה עיסא הדגיש כי לאסלאם יש רוח מקיפה שטובתה לכלל האנושות.<ref></ref>

==קישורים חיצוניים==
* 

==הערות שוליים==

קטגוריה:שרי ממשלת ערב הסעודית
קטגוריה:שרי משפטים
קטגוריה:ילידי 1965
סינופלותריום

שלד של סינופלותריום
סינופלותריום (שם מדעי: Synoplotherium; מיוונית: "בהמה שנלחמת יחד") הוא סוג של יונק בן לסדרת המזוניכידים הנכחדת, אשר חי במשך האאוקן באמריקה הצפונית לפני 50 מיליון שנה. המאובנים שלו התגלו בויומינג ונקראו בשנת 1872 בידי החוקר אדוארד דרינקר קופ, כשהחוקר עותניאל צ'ארלס מארש קרא לסוג בשם Dromocyon (מילולית: "כלב אצן"). ממצאים אלה מצויים כיום באוניברסיטת ייל שבקונטיקט והם כוללים פרט בעל שבר במרכז הלסת שכנראה התאושש מהפציעה עם עדויות לריפוי חלקי שלהם.

הסינופלותריום היה טורף דומה לזאב ובעל ראש גדול יחסית לגופו ולסתות חזקות שהכילו ניבים גדולות אך גם טוחנות גדולות יחסית. הוא הגיע לאורך מטר וחצי ולמשקל ממוצע של 50 ק"ג. הרגליים שלו היו ארוכות וחזקות עם ארבע אצבעות בולטות שדמו מעט לפרסות. הוא היה בעל זנב גמיש ובעל עמוד השדרה שהתאים לריצה מהירה, הרבה יותר מקרוביו.

הוא התקיים בטבע לצד קרובו המסוניקס ואולי היה בתחרות עמו.

== קישורים חיצוניים ==

קטגוריה:מזוניכידיים
קטגוריה:יונקים שחיו באאוקן באמריקה הצפונית
קטגוריה:מגה-פאונה של הפלאוגן באמריקה הצפונית
קטגוריה:מאובני טקסונים שתוארו ב-1872
הרפגולסטיס

הרפגולסטיס (שם מדעי: Harpagolestes; מיוונית: "שודד מאונקל") הוא סוג של יונק נכחד מסדרת המזוניכידים, אשר חי באמצע עד סוף האאוקן במרכז ובמזרח אסיה ובמרכז ומערב אמריקה הצפונית. המאובנים שלו התגלו בסין, מונגוליה, קוריאה, קנדה וארצות הברית. הוא תואר לראשונה ב-1901 והוא כלל בערך 7 מינים שונים.

ההרפגולסטיס היה יונק בגודל דוב בעל דמיון לצבוע אך בעל זנב ארוך יותר. הוא הגיע לאורך 2.1 מטר ולמשקל של עד 250 ק"ג. הלסתות שלו היו חזקות מאוד ונועדו לשבור עצמות אך מבנה הגוף הכבד בעל הרגליים הקצרות יחסית אך החזקות, מרמז שלא היה אצן גדול והוא כנראה התבסס על נבלות. הלסתות היו ארוכות בעלות שרירים רחבים מצידי הראש עם ניבים בולטים אך עם שחיקה של הטוחנות. כמו מינים דומים גם ההרפגולסטיס היה בעל פרסות בקצות רגליו, אך היה בעל 4–5 אצבעות, יותר מאשר מכפילי הפרסה האמיתיים. הוא היה שלב אמצעי בין הטורפים האמיתיים לפרסתנים האמיתיים.

לצד המונגולניקס והפציהאינה ממונוגוליה הוא היה מהבדים שבבני משפחת המזוניכידיים, שהתקיימו באירואסיה ואמריקה הצפונית החל מהפלאוקן ושימשו אולי בתור הטורפים הראשיים עד להיכחדם.

== קישורים חיצוניים ==

קטגוריה:מזוניכידיים
קטגוריה:יונקים שחיו באאוקן באסיה
קטגוריה:מגה-פאונה של הפלאוגן באירואסיה
קטגוריה:מגה-פאונה של הפלאוגן באמריקה הצפונית
קטגוריה:מאובני טקסונים שתוארו ב-1901
נוסרט גקצ'ה

נוּסְרֶט גקְצֶ'ה (בטורקית: Nusret Gökçe, נולד בשנת 1983), המכונה "סולט ביי" (Salt Bae), הוא שף, קצב<ref name="MH1"></ref>, ומסעדן טורקי, שבבעלותו Nusr-Et,<ref name=":0"></ref><ref></ref> רשת בתי סטייק. הטכניקה שלו להכנת בשר ותיבולו הפכה לתופעת אינטרנט.<ref name="US1"></ref><ref></ref>

== חיים אישיים ==
גקצ'ה נולד בארזורום בטורקיה למשפחה כורדית<ref></ref><ref></ref>. אביו היה עובד מכרות. המצב הכספי הקשה של המשפחה אילץ אותו לעזוב את כיתת בית הספר ולעבוד כחניך קצבים ברובע קדיקוי באיסטנבול.<ref name="Nusret hayat hikayesi"></ref>

הוא עוסק רבות בעבודות צדקה, כמו בניית בית ספר בעיר הולדתו ארזורום<ref></ref>.

== תנועת ההמלחה שהפכה לתופעה אינטרנטית ==
גקצ'ה התפרסם יותר באמצעות סדרת קטעי וידאו ויראליים באינטרנט מינואר 2017, המראים אותו "חותך" בחיתוך בשר ומפזר מלח.

תהילתו הגיעה מסרטון ויראלי בשם "Stake Ottoman", שפורסם ב-7 בינואר 2017 בחשבון הטוויטר של המסעדה שלו<ref></ref>. הסרטון נצפה 10 מיליון פעמים באינסטגרם, לאחר מכן הוא כונה "Salt Bae" בגלל הדרך הייחודית שלו לבזוק מלח: להשמיט אותו מקצות אצבעותיו לזרועו ואז המלח נופל על המנה. בשל החשיפה הרבה מפוסט זה, הפרופיל שלו התרחב מאוד והוא שירת מגוון רחב של ידוענים ופוליטיקאים מרחבי העולם.<ref name=":3"></ref>

== מסעדות ==
גקצ'ה קיבל משובים וביקורות מארגנטינה, ונצואלה וארצות הברית.

הוא ביקר במספר מדינות כולל ארגנטינה וארצות הברית בשנים 2007–2010, שם עבד בחינם במסעדות מקומיות, במטרה לצבור ניסיון כטבח וכמסעדן. לאחר שובו לטורקיה, פתח ג'קצה את המסעדה הראשונה שלו באיסטנבול בשנת 2010<ref name="Nusret Gökçe kimdir?"></ref> ובהמשך פתח מסעדה בדובאי בשנת 2014<ref></ref>.

המנות המוגשות במסעדותיו זכו לביקורות מעורבות ותוארו כבעלות "מחיר מופקע". ביקורות מקצועיות מוקדמות בשנת 2018 על הסטקייה שלו בעיר ניו יורק היו בדרך כלל שליליות. עם זאת, מבחינת בידור, הביקורות היו חיוביות יותר.<ref name=":4"></ref>

בדצמבר 2017 הוא ספג ביקורת על תמונה שהוצגה ב-2016 מול דמותו של פידל קסטרו. בספטמבר 2018, גקצ'ה ספג ביקורת נוספת לאחר שנשיא ונצואלה ניקולאס מדורו ביקר ואכל במסעדה שלו באיסטנבול, שנבע מחוסר הרגישות הנתפסת למשבר ולמחסור בוונצואלה<ref></ref><ref></ref><ref></ref>.<ref name=":1"></ref><ref name=":2"></ref>

הוא פתח סניפים במדינות רבות כולל אבו דאבי באיחוד האמירויות הערביות, דוחה שבקטר, אנקרה, בודרום, איסטנבול ומרמריס בטורקיה, ג'דה בערב הסעודית, במיקונוס, יוון ובמיאמי וניו יורק שבארצות הברית.

בנובמבר 2019 האשימו אותו ארבעה מעובדיו לשעבר שהוא קיבל חלק מהטיפים שלהם. הם הוסיפו כי פוטרו ממסעדתו בניו יורק כשניסו לשאול שאלות על הטיפים. הוא הועמד למשפט לחקירת הנושא, לפיו הגיע להסדר עם עובדיו לשעבר ושילם להם 230 אלף דולר. באשר לשאלה מדוע פיטר אותם, הוא אמר: "לא הייתי מרוצה מהביצועים של ארבעת העובדים... מאז שפוטרו, הם פעלו בתחושה של 'אתה תראה, מה אנחנו הולכים לעשות לך' והעלו את טענות הטיפים האלה."<ref></ref>

בינואר 2023 פורסם כי יפתח סניף מסעדה של נוסרט דם בתל אביב.

== קישורים חיצוניים ==

* 

== הערות שוליים ==

קטגוריה:שפים
קטגוריה:כורדים טורקים
קטגוריה:תופעות אינטרנט
קטגוריה:טורקים שנולדו ב-1983